62024CO0149_INF
A Bíróság (nyolcadik tanács) 2024. december 12‑i végzése –United Media Services
(C‑149/24. sz. ügy)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – Az EUSZ 4. cikk (3) bekezdése – Eljárási autonómia – Az egyenértékűség és a tényleges érvényesülés elve – Jogbiztonság – Hatékony jogorvoslathoz való jog – Valamely nemzeti bíróság jogerős határozata, amely a Bíróság ezt követően meghozott ítéletével összeegyeztethetetlennek bizonyul – Alkotmánybírósági határozat, amely megállapítja, hogy az ítélet meghozatalának alapjául szolgáló nemzeti jogszabályi rendelkezés összeegyeztethetetlen az érintett tagállam alkotmányával – Perújítási kérelem – Eltérő jogvesztő határidők”
1.
Az előzetes döntéshozatalra előterjesztett kérdések – Olyan válasz, amely nem enged teret semmilyen észszerű kétségnek – Az ítélkezési gyakorlatból egyértelműen levezethető válasz – Az eljárási szabályzat 99. cikkének alkalmazása
(EUMSZ 267. cikk; a Bíróság eljárási szabályzata, 99. cikk)
(lásd: 20. és 21. pont)
2.
Európai uniós jog – Közvetlen hatály – Egyéni jogok – Nemzeti bíróságok általi védelem – Bírósági jogorvoslat – Az eljárási autonómia elve – Az egyenértékűség elvének és a tényleges érvényesülés elvének betartása – A perújítási kérelem benyújtására vonatkozó egy hónapos jogvesztő határidő – Megengedhetőség – A később alkotmányellenesnek nyilvánított nemzeti rendelkezés alapján hozott bírósági határozattal szembeni perújítási kérelem benyújtására három hónapos jogvesztő határidőt előíró nemzeti jog – A relevancia hiánya
(EUMSZ 4. cikk, (3) bekezdés, és EUMSZ 267. cikk)
(lásd: 25–29., 31. pont, és a rendelkező rész)
3.
Európai uniós jog – Közvetlen hatály – Egyéni jogok – Nemzeti bíróságok általi védelem – Bírósági jogorvoslat – Az eljárási autonómia elve – Az egyenértékűség elvének és a tényleges érvényesülés elvének betartása – A perújítási kérelem benyújtására vonatkozó egy hónapos jogvesztő határidő – Megengedhetőség – A végső fokon eljáró bíróság határozata miatti tagállami felelősség megállapításának lehetőségére gyakorolt hatás hiánya
(EUMSZ 4. cikk, (3) bekezdés és EUMSZ 267. cikk)
(lásd: 30. pont)
Rendelkező rész
Az EUSZ 4. cikk (3) bekezdését az egyenértékűség, a tényleges érvényesülés és a jogbiztonság elvével összefüggésben akként kell értelmezni, hogy azzal nem ellentétes az olyan nemzeti szabályozás, amelynek értelmében a jogerős bírósági határozattal szembeni, az uniós jog megsértésére alapított perújítási kérelmet az e határozat közlésétől számított egy hónapon belül kell előterjeszteni, míg az arra alapított perújítási kérelmet, hogy a szóban forgó jogerős bírósági határozatot olyan nemzeti rendelkezés alapján hozták meg, amelynek alkotmányellenességét ezt követően megállapította az érintett tagállam alkotmánybíróságának határozata, e határozatnak az e tagállam hivatalos lapjában történő közzétételétől számított három hónapon belül lehet előterjeszteni, amennyiben az alkotmányellenesség e megállapításának konkrét következményei közvetlenül az alkotmánybíróság említett határozatából erednek.